Arranquen les Falles 2024
04 de març de 2024

Després del decret de dol oficial pel tràgic incendi de Campanar, que va obligar a suspendre tots els actes festius en la localitat, les Falles de l’Eliana han arrancat aquest cap de setmana. Passat divendres es van il·luminar els carrers de les quatre comissions falleres amb l’encesa de llums. Mentre que el dissabte, la tradicional cavalcada va recòrrer els carrers principals del poble omplint-los de música i alegria. Eixa mateixa nit va tancar amb la revetlla amenitzada per l’Orquestra Twister.

El diumenge en la Crida, els màxims representats de l’Antic Molí-Les Casetes; Josep Antoni, Puríssima i Major; Mercat i Verge del Carme, donaren la benvinguda a la festa des del balcó de l’ajuntament. Al ritme de les xarangues, les comissions ompliren la Plaça del País Valencià per a celebrar i anunciar a tot el poble que ja estem en Falles! L'acte, va comptar amb la presència de l'Alcalde, Salva Torrent, i del regidor de Cultura Festiva, Juan Espinosa.

Els actes reprendran de nou aquest cap de setmana amb l'animat Tren Faller, la mascletà morada i la Gala Fallera.